
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 732 

23 Αυγούστου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ύψους αποζημίωσης κριτών, εμπειρο¬ 
γνωμόνων και μελών ομάδων εργασίας και επιτρο¬ 
πών που ασχολούνται για την αξιολόγηση προτά¬ 
σεων εκτέλεσης ερευνητικών έργων και για την α¬ 
ξιολόγηση και αποδοχή αποτελεσμάτων των 
ερευνητικών έργων που εκτελέσθηκαν, στα πλαί¬ 
σια του Προγράμματος Ανάπτυξης Έρευνας και 
Τεχνολογίας (ΠΑΕΤ), καθώς και για άλλο αντικεί¬ 
μενο.;■■■ 

Κατάρτιση του Οργανισμού Εσωτερικής Υπηρεσίας 
του Συμβουλίου Περιοχής της 11ης εδαφικής πε¬ 
ριφέρειας του Νομού Θεσσαλονίκης. 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 8275 (1) 

Καθορισμός ύψους αποζημίωσης κριτών, εμπειρογνωμό¬ 
νων και μελών ομάδων εργασίας και επιτροπών που α¬ 
σχολούνται για την αξιολόγηση προτάσεων εκτέλε¬ 
σης ερευνητικών έργων και για την αξιολόγηση και α¬ 
ποδοχή αποτελεσμάτων των ερευνητικών έργων που 
εκτελέσθηκαν, στα πλαίσια του Προγράμματος Ανά¬ 
πτυξης Έρευνας και Τεχνολογίας (ΠΑΕΤ), καθώς και 
για άλλο αντικείμενο. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη τις διατάξεις: 
α. του άρθρου 27 παρ. 1 εδ. ζτου Ν. 1558/85 «Κυβέρ¬ 
νηση και Κυβερνητικά Όργανα», 
β. του Π .Δ. 27/1.2.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης», 
γ.των άρθρων 3 παρ. 4 και 5 παρ. 11 του Ν. 1514/85 «Α¬ 
νάπτυξη της Επιστημονικής και Τεχνολογικής Έρευνας», 
δ. του Ν. 1256/82 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
στο δημόσιο τομέα», 

ε. του άρθρου 4 του Ν. 2303/95 «Πληρωμή αποδοχών 
δημοσίων υπαλλήλων μέσω τραπεζικού συστήματος και 
άλλες διατάξεις», με το οποίο αντικαθίσταται η παρ. 1 του 
άρθρου 6του Ν. 1256/82, όπως τροποποιήθηκε με το άρ¬ 
θρο 33του Ν. 1326/83, 

στ. του Π.Δ. 248/89 «Οργανισμός της ΓΓΕΤ» όπως τρο¬ 
ποποιήθηκε μετά Π.Δ. 179/92 και 147/94. 


ζ. της με αριθμ. 29.7.94/Ε(94)/1833/1 απόφασης της Ε¬ 
πιτροπής Ευρωπαϊκής Ένωσης σχετικά με τη χορήγηση 
συνδρομήςτου ΕΤΠΑ καιτου ΕΚΤ γιατην υλοποίηση ενός 
πολυταμιακού επιχειρησιακού προγράμματος για την έ¬ 
ρευνα και την τεχνολογία που εντάσσεται στο ΚΠΣ για τις 
διαρθρωτικές παρεμβάσεις στις περιφέρειες του στόχου 
αριθ. 1 στην Ελλάδα. 

η. τη Συλλογική Απόφαση Έργων (Σ.Α.Ε.) 013/2 και τις 
ειδικές διατάξεις αυτής, αποφασίζουμε: 

1. Καθορίζουμε: 

α) Την αποζημίωση των μελών της επιτροπής αξιολόγη¬ 
σης προτάσεων ερευνητικών έργων στα πλαίσια του ΠΑ¬ 
ΕΤ καθώς καιτων μελών των διαφόρων ομάδων εργασίας 
μέχρι 10.000 δρχ. για κάθε συνεδρίαση διάρκειας μιας 
εργασίμου ημέραςκαι μέχρι 5 συνεδριάσεις τον μήνα. 

β) Την αποζημίωση μελών επιτροπών παρακολούθη¬ 
σης, εκτέλεσης, παραλαβής και αξιολόγησης αποτελε¬ 
σμάτων ερευνητικών έργων μέχρι 10.000 δρχ. για κάθε 
συνεδρίαση διάρκειας μιας ημέρας. 

γ) Την αποζημίωση των μελών των επιτροπών αποδο¬ 
χής καθώς και της επιτροπής αποτίμησης των αποτελε¬ 
σμάτων ερευνητικών έργων στα πλαίσια του ΠΑΕΤ μέ>ρι 
10.000 δρχ. για κάθε συνεδρίαση στην οποία θα υποβάλ¬ 
λεται γραπτή εισήγηση. 

δ) Την αμοιβή των κριτών προτάσεων για την εκτέλεση 
ερευνητικού έργου, καθώς και των εμπειρογνωμόνων 
που υποβάλλουν στην ΓΓΕΤ εκθέσεις αξιολόγησης ερευ¬ 
νητικών έργων στα πλαίσια του ΠΑΕΤ ως εξής: 

- για έργα συνολικού προϋπολογισμού από 0 έως 
50.000.000 δρχ., 10.000 δρχ. για κάθε υποβαλλόμενη 
σύμφωνα με τις οδηγίες της ΓΓΕΤ, έκθεση αξιολογούμε¬ 
νης πρότασης, ή εισήγηση επί της αρχικής, ενδιάμεσης ή 
τελικής έκθεσης. 

- για έργα συνολικού προϋπολογισμού από 50.000.000 
δρχ. έως 150.000.000 δρχ. 20.000 δρχ. για κάθε υποβαλ¬ 
λόμενη σύμφωνα με τις οδηγίες της ΓΓΕΤ, έκθεση αξιο¬ 
λογούμενης πρότασης, ή εισήγηση επί της αρχικής, εν¬ 
διάμεσης ή τελικής έκθεσης. 

-για έργα συνολικού προϋπολογισμού από 150.000.000 
δρχ. και άνω, 30.000 δρχ. για κάθε υποβαλλόμενη σύμφω¬ 
να με τις οδηγίες της ΓΓΕΤ, έκθεση αξιολογούμενης πρό¬ 
τασης, ή εισήγηση επί της αρχικής, ενδιάμεσης ή τελικής 
έκθεσης. 

2. Το ύψος της αποζημίωσης κατά περίπτωση και μέχρι 
του ποσού που αναφέρεται στα εδάφια α, β, γ και δ καθο¬ 
ρίζεται με απόφαση του Γενικού Γραμματέα Ε+Τ ανάλο¬ 
γα με τις απαιτήσεις του έργου. 

3. Δικαιώμα αποζημίωσης για συμμετοχή στις συνε¬ 
δριάσεις των διαφόρων ομάδων εργασίας και επιτροπών 
αξιολόγησης προτάσεων, αποδοχής και αποτίμησης α¬ 
ποτελεσμάτων ερευνητικών έργων ΠΑΕΤ, έχουν εκτός α- 

πό τα μέλη των επιτροπών αυτών και οι κριτές ή εμπειρο¬ 
γνώμονες που για αυτό το σκοπό καλούνται από την αντί¬ 
στοιχη επιτροπή με έγγραφα των αρμοδίων Δ/νσεων της 
Γενικής Γραμματείας Έρευνας και Τεχνολογίας. 

4. Δεν δικαιούται αμοιβή ή αποζημίωση το μόνιμο προ¬ 
σωπικό του Δημοσίου σύμφωνα με την υπ’ αριθ. 1848/ΔΕ 
167/15.1.96 εγκύκλιο του Υπουργείου Εθνικής Οικονο¬ 
μίας. 

5. Γιατις μετακινήσεις των κριτών, εμπειρογνωμόνων ή 
μελών των επιτροπών ή ομάδας εργασίας, σε ότι αφορά 
τα έξοδα ταξιδιού εφαρμόζονται οι σχετικές διατάξεις 
του νόμου. 

6. Οι δαπάνες για την καταβολή των προαναφερομένων 
αποζημιώσεων βαρύνουν τον προϋπολογισμό Δημοσίων 
Επενδύσεων της ΓΓΕΤ. 

7. Για την καταβολή των προαναφερομένων αποζημιώ¬ 
σεων απαιτείται η υποβολή των εξής δικαιολογητικών: 

α. Η απόφαση ή το έγγραφο διορισμού του κριτή, ε¬ 
μπειρογνώμονα ή μέλους της επιτροπής ή ομάδας εργα¬ 
σίας. 

β. Βεβαίωση του Δ/ντή της αρμόδιας Δ/νσης της ΓΓΕΤ 
ότι ο κριτής ή εμπειρογνώμονας υπέβαλε την έκθεση που 
του ζητήθηκε με την απόφαση ή το έγγραφο του διορι¬ 
σμού του. 

γ. Υπεύθυνη βεβαίωση του Δ/ντή της αρμόδιας Δ/νσης 
της ΓΓΕΤ για τον αριθμό των συνεδριάσεων, στις οποίες 
είχε πλήρη συμμετοχή ο κριτής, εμπειρογνώμονας ή μέ¬ 
λος της επιτροπής ή ομάδος εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1996 
ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΛ. ΠΑΠΑΔΟΠΟΥΛΟΣ Β. ΠΑΠΑΝΔΡΕΟΥ 

-♦- 

Αοιθ. ΕΣ:25356 (2) 

Κατάρτιση του Οργανισμού Εσωτερικής Υπηρεσίας του 
Συμβουλίου Περιοχής της 11ης εδαφικής περιφέρει¬ 
ας του Νομού Θεσσαλονίκης. 

Ο ΑΝΑΠΛΗΡΩΤΗΣ ΠΕΡ/ΚΟΥΔ/ΝΤΗ Ν. ΘΕΣΣΑΛΟΝΙΚΗΣ 

Έχοντας υπόψη: 

1. Την διάταξη του άρθρου 14 του Ν. 2399/1996 (ΦΕΚ 
90Α) με την οποία καταργείται η θέση του Περιφ. Διευθυ¬ 
ντή και την αρ.πρωτ. 943/1996 απόφαση του Γεν. Γραμ- 
ματέα Περιφέρειας Κεντρικής Μακεδονίας με την οποία 
ορίζεται ο αναπληρωτής αυτού. 

2. Τις διατάξεις του άρθρου 214 του ΠΔ 410/1995 
(Δ.Κ.Κ.). 

3. Τις διατάξεις των άρθρων 2, 12 (όπως τροποποιήθη¬ 
κε με το άρθρο 8 παρ. 5 του Ν. 2307/1995) και 320 του Ν. 
1188/1981. 

4. Τις διατάξεις του Ν. 1586/1986. 

5. Το Π.Δ. 37α/1987 όπως τροποποιήθηκε και συμπλη¬ 
ρώθηκε με το Π.Δ. 22/1990. 

6. Τις διατάξεις των άρθρων 34-38 του Ν. 2190/1994 

7. Το αρ. 169/11-5-1995 Π.Δ. (ΦΕΚ93Α) με το οποίο κα¬ 
θορίσθηκαν οι εδαφικές περιφέρειες, η έδρα και η ονο¬ 
μασία των συμβουλίων περιοχής του Νομού Θεσσαλονί¬ 
κης. 

8. Τη σύμφωνη γνώμη του Υπηρεσιακού Συμβουλίου υ¬ 
παλλήλων ΟΤΑ Ν. Θεσσαλονίκης (πλην δήμου Θεσσαλο¬ 
νίκης) που διατυπώθηκε στο 2/20-6-1996 πρακτικό (θέμα 
3ο). 

9. Την αριθ. 6/1996 απόφαση του διοικητικού συμβουλί¬ 
ου του Συμβουλίου Περιοχής της 11ης εδαφικής περιφέ¬ 
ρειας του Ν. Θεσσαλονίκης, αποφασίζουμε:. 


Καταρτίζεται ο Οργανισμός Εσωτερικής Υπηρεσίαςτου 
Συμβουλίου Περιοχής της 11ης Εδαφικής Περιφέρειας 
του Νομού μας κατά τα οριζόμενα στην 6/1996 απόφαση 
του διοικητικού συμβουλίου και στην αρ. 2/1996 σύμφω¬ 
νη γνώμη του Υπηρεσιακού Συμβουλ'ίου υπαλλήλων ΟΤΑ 
Ν. Θεσσαλονίκης (πλην δήμου Θεσσαλονίκης) ως εξής 
ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΣΥΜΒΟΥΛΙΟΥ ΠΕΡΙΟΧΗΣ 
ΤΗΣ 11ης ΕΔΑΦΙΚΗΣ ΠΕΡΙΦΕΡΕΙΑΣ 
ΤΟΥ ΝΟΜΟΥ ΘΕΣΣΑΛΟΝΙΚΗΣ 
ΚΕΦΑΛΑΙΟ Α: 

ΑΡΜΟΔΙΟΤΗΤΕΣ ΚΑΙ ΔΙΑΡΘΡΩΣΗ ΤΟΥ Σ.Π. 

ΑΡΘΡΟ 1 

ΑΡΜΟΔΙΟΤΗΤΕΣ ΤΟΥ Σ.Π. 

Οι αρμοδιότητες που από το Νόμο έχουν παραχωρηθεί 
στο Σ.Π. για την εκπλήρωση των σκοπών του είναι: 

1. Η κατάρτιση των μεσοχρόνιων και ετήσιων Τοπικών Α¬ 
ναπτυξιακών Προγραμμάτων της περιοχής σύμφωνα με 
τοΝ. 1622/86. 

2. Η συμμετοχή στη διαδικασία κατάρτισης των μεσο¬ 
χρόνιων Νομαρχιακών Αναπτυξιακών Προγραμμάτων με 
σχετικές προτάσεις. 

3. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή τους. 

4. Η υλοποίηση του Πολεοδομικού Σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών Χωροταξικών Μελετών και η τήρη¬ 
ση των δεδομένων του Κτηματολογίου της Περιοχής 
τους, όπως αυτά προκύπτουν από το συνολικό σχεδίασμά 
και την ολοκληρωμένη διαχείριση του Εθνικού Κτηματο¬ 
λογίου. 

5. Η παροχή οργανωτικής και διοικητικής υποστήριξης 
στους ΟΤΑ μέλη τους. 

6. Η μέριμνα για την εκτέλεση και λειτουργία διακοινο- 
τικώνκαι διαδημοτικών έργων τεχνικής υποδομής και κοι¬ 
νωνικού εξοπλισμού. 

7. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

8. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

9. Η άσκηση όσων άλλων αρμοδιοτήτων ανατεθούν από 
τους ΟΤΑ μέλη τους ή από τη Νομαρχιακή Αυτοδιοίκηση. 

ΑΡΘΡΟ 2 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ Σ.Π. 

Το Σ.Π. έχει μία διεύθυνση με τα παρακάτω 2 τμήματα 
και 1 γραφείο: 

1. Γ ραφείο Ανάπτυξης - Προγραμματισμού 

2. Τμήμα Διοίκησης - Οικονομικών. 

3. Τμήμα Τεχνικών Έργων - Υπηρεσιών 

ΑΡΘΡΟ 3 

ΓΡΑΦΕΙΟ ΑΝΑΠΤΥΞΗΣ - ΠΡΟΓΡΑΜΜΑΤΙΣΜΟΥ 

Αρμοδιότητες του γραφείου αυτού είναι ο σχεδιασμός 
του βραχυπρόθεσμου και μακροπρόθεσμου Προγράμμα¬ 
τος Ανάπτυξης του Συμβουλίου Περιοχής, ο προσδιορι¬ 
σμός των αναπτυξιακών στόχων της περιοχής, στα πλαί¬ 
σια των αναπτυξιακών στόχων του Νομού και της Περιφέ¬ 
ρειας, η παρακολούθηση και η αξιολόγηση της έγκαιρης 
και αποδοτικής υλοποίησης όλων των προγραμματισμέ¬ 
νων δραστηριοτήτων του Σ.Π. 

Ειδικότερα οι αρμοδιότητές του είναι: 

1. Η σύνταξη προτάσεων για τον σχεδίασμά του βραχυ¬ 
πρόθεσμου, του μέσου και μακροπρόθεσμου Προγράμ¬ 
ματος Ανάπτυξης του Σ.Π. και ιδιαίτερα τον προσδιορι¬ 
σμό των αναπτυξιακών στόχων της περιοχής στα πλαίσια 
του Νομαρχιακού και Περιφερειακού Αναπτυξιακού Σχε- 
διασμού. 

2. Η εισήγηση του ετήσιου Αναπτυξιακού Προγράμμα¬ 
τος του Σ.Π. 

3. Η εποπτεία της εφαρμογής του Προγράμματος Ανά¬ 
πτυξης και η διενέργεια συνεχούς ελέγχου για την απο- 

δοτικότερη και αποτελεσματικότερη υλοποίηση του. 

4. Η επεξεργασία των προτάσεων των κατοίκων και των 
φορέων της τοπικής κοινωνίας που έχουν σχέση με τους 
στόχους του Σ.Π. και η κατάρτιση ανάλογων εισηγήσεων 
στο Δ.Σ. 

5. Η κατάρτιση σε συνεργασία με τους υπεύθυνους των 
άλλων Τμημάτων αιτήσεων ένταξης του Σ.Π. σε Εθνικά ή 
Ευρωπαϊκά Προγράμματα Ανάπτυξης ανάλογα με τους 
αναπτυξιακούς στόχους του Σ.Π. και η εποπτεία της υλο¬ 
ποίησής τους σε περίπτωση ένταξης. 

6. Μετά το πέρας κάθε δραστηριότητας/έργου/εκδή- 
λωσης, η παρουσίαση γραπτής έκθεσης στον Διευθυντή 
και στον Πρόεδρο, με εκτιμήσεις και σχόλια για την απο- 
τελεσματικότητα της συγκεκριμένης δραστηριότητας 
στην κάλυψη των αντίστοιχων αναγκών της τοπικής κοι¬ 
νωνίας. 

7. Η συγκέντρωση, η επεξεργασία και η τήρηση στατι¬ 
στικών στοιχείων για την οικονομική, κοινωνική και πολιτι¬ 
στική κατάσταση στην περιοχή και για τις πηγές χρημα¬ 
τοδότησης αναπτυξιακών προγράμματων. 

8. Η παρακολούθηση των Προγραμμάτων που αφορούν 
την κοινωνική και πολιτιστική ανάπτυξη και τη βελτίωση 
της ποιότητας ζωής, όπως και κάθε δραστηριότητα που 
αποβλέπει στην αναβάθμιση της ποιότητας ζωής. 

9. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

10. Η επεξεργασία, κατάρτιση, εισήγηση και εκτέλεση 
των προγραμμάτων προβολής του έργου του Σ.Π. 

11.0 σχεδιασμός, η εισήγηση και εφαρμογή των προ¬ 
γραμμάτων ενημέρωσης των πολιτών για τις επιδιώξεις, 
στόχους και υπηρεσίες του Σ.Π. με γενικό στόχο την δρα- 
στηριοποίηση των πολιτών για την προώθηση των τοπι¬ 
κών συμφερόντων. 

12.0 σχεδιασμός και εφαρμογή των προγραμμάτων ε¬ 
νημέρωσης των επισκεπτών της περιοχής. 

ΑΡΘΡΟ 4 

ΤΜΗΜΑ ΔΙΟΙΚΗΣΗΣ-ΟΙΚΟΝΟΜΙΚΩΝ 

Αρμοδιότητες του τμήματος είναι τα αφορώντα στη 
γραμματειακή υποστήριξη, τα οικονομικά και το προσω¬ 
πικό του Σ.Π., καθώς και την ταμειακή υπηρεσία. 

Ειδικότερα οι αρμοδιότητές του είναι: 

1. Η διοικητική στήριξη των μελώντου Σ.Π. 

2. Η διοικητική και οικονομική υποστήριξη των Ν.Π.Δ.Δ. 
του Σ.Π. και των ΟΤΑ- μελώντου. 

3. Ητήρησητων διαδικασιών και του αρχείου που έχουν 
σχέση με τα θέματα προσωπικού του Σ.Π.. 

4.0 έλεγχος και η τή ρηση των διαδικασιών οικονομικού 
προγραμματισμού και ελέγχου του Σ.Π.. 

5. Ο έλεγχος και η τήρηση των διαδικασιών βεβαίωσης 
των κάθε φύσης εσόδων του Σ.Π.. 

6. Η τήρηση διαδικασιών ελέγχου των δαπανών του 
Σ.Π.. 

7. Η διαχειριστική παρακολούθηση της περιουσίας του 
Σ.Π.. 

8.0 έλεγχος και η τήρηση των διαδικασιών εισπράξεων 
- πληρωμών 

9. Ο έλεγχος και η τήρηση των διαδικασιών λογιστικής 
απεικόνισης των οικονομικών πράξεων του Σ.Π.. 

Το αντικείμενο του γραφείου υλοποιείται με την δρα- 
στηριοποίηση των παρακάτω ενοτήτων: 

4.1. ΔΙΟΙΚΗΤΙΚΑ 

4.1.1. ΓΡΑΜΜΑΤΕΙΑ ΠΡΟΕΔΡΟΥ - ΔΙΟΙΚΗΤΙΚΟΥ ΣΥΜ¬ 
ΒΟΥΛΙΟΥ - ΥΠΗΡΕΣΙΩΝ ΤΟΥ Σ.Π. 

1. Μεριμνά για την διεκπεραίωση και αρχειοθέτηση της 
προσωπικής αλληλογραφίας και των αποφάσεων του 
Προέδρου. 

2. Ρυθμίζει τις συναντήσεις και επικοινωνίες του Προέ¬ 
δρου. 

3. Τηρεί το προσωπικό αρχείο εγγράφωντου Προέδρου. 

4. Τηρεί τα πρακτικά των συναντήσεων ή των συμβου¬ 
λίων στα οποία μετέχει ο Πρόεδρος. 

5. Συγκεντρώνει τα στοιχεία ή τα έγγραφα που πρέπει 


να υπογραφούν από τον Πρόεδρο και μεριμνά για την υ¬ 
πογραφή και τη διεκπεραίωσή τους. 

6. Τηρεί αρχείο Αποφάσεων Προέδρου. 

7. Ενημερώνειτα μέλη του Δ.Σ. για τα θέματα καιτοχρό- 
νο/τόπο κάθε συνεδρίασης. 

8. Μεριμνά για τη συγκέντρωση, αναπαραγωγή και α¬ 
ποστολή στα μέλη του Δ.Σ. των διαφόρων εισηγήσεων και 
γενικά του ενημερωτικού υλικού του σχετικού με τα θέ¬ 
ματα των συνεδριάσεων. 

9. Τηρεί τα πρακτικά κατά την διάρκεια των συνεδριά¬ 
σεων. 

10. Τηρεί αρχείο πρακτικών και αποφάσεωντου Δ.Σ. 

11. Δακτυλογραφεί/παράγει τις αποφάσεις του Δ.Σ. και 
φροντίζει για την αποστολή τους στην Περιφερειακή Δι¬ 
οίκηση. 

12. Ενη μερώνει τις Υπη ρεσίες του Σ. Π. για τις εγκεκριμ- 
μένες αποφάσεις του Δ.Σ. 

13. Μεριμνά για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κατάλ¬ 
ληλων μέσων κλπ. 

14. Τηρεί αρχείο εκπροσώπων του Σ.Π. σε διάφορους 
φορείς και όργανα και φροντίζει για την αποστολή στοι¬ 
χείων προς τους εκπροσώπους αυτούς, για την επικοινω¬ 
νία, παραλαβή και εσωτερική διεκπεραίωση των εκθέσε- 
ώντους προςτο Σ.Π. 

15. Παρακολουθεί όλη τη δραστηριότητα του Σ.Π. 

16. Τηρεί ιδιαίτερο πρωτόκολλο εισερχομένων - εξερ- 
χομένων εγγράφων τα οποία διεκπεραιώνονται στις αρ¬ 
μόδιες υπηρεσίες. 

17. Δακτυλογραφεί και διεκπεραιώνει την αλληλογρα¬ 
φία των υπηρεσιώντου Σ.Π. 

18. Φροντίζει για τη δημοσίευση των διακηρύξεων και 
των ανακοινώσεων των υπηρεσιώντου Σ.Π.. 

19. Παραλαμβάνειτονημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π.. Επι¬ 
μελείται της καθημερινής αποδελτίωσης του τύπου. 

4.1.2. ΘΕΜΑΤΑ ΠΡΟΣΩΠΙΚΟΥ 

1. Είναι υπεύθυνο για την εφαρμογή όλων των Νόμων 
και Διαταγμάτων που αφορούν στο πάσης φύσης προσω¬ 
πικό του Σ.Π. και ασκεί τις αρμοδιότητες που απορρέουν 
από τον Ν. 1188/81. 

2. Τηρεί τις διαδικασίες που αφορούν την πρόσληψη, α¬ 
πόλυση, προαγωγή, παραίτηση, τοποθέτηση, μετακίνη¬ 
ση, απόσπαση, μετάταξη, κλπ. του προσωπικού του Σ.Π. 
με οποιαδήποτε σχέση εργασίας, σύμφωνα με τις εκά- 
στοτε ισχύουσες διατάξεις. 

3. Τηρεί Μητρώο, ευρετήριο και τους ατομικούς φακέλ- 
λους του μόνιμου και με σχέση εργασίας Ιδιωτικού Δικαί¬ 
ου προσωπικού. 

4. Εφαρμόζει το Πειθαρχικό Δίκαιο. 

5. Τηρεί τις διαδικασίες ελέγχου παρουσίας, παροχής 
αδειών, αξιολόγησης και άσκησης πειθαρχικού δικαίου 
στο προσωπικό του Σ.Π., με οποιαδήποτε σχέση εργα¬ 
σίας, σύμφωνα με τις εκάστοτε ισχύουσες διατάξεις. 

6. Κάνει προτάσεις για την ορθολογική κατανομή του 
προσωπικού ώστε ναλειτουργούν εύρυθμα οι υπηρεσίες. 

7. Παρακολουθεί τη μισθοδοτική κατάσταση όλων των 
εργαζομένων, επιμελείται της διαδικασίας για την έκδοση 
των σχετικών βεβαιώσεων και πιστοποιητικών, όποτε ζη¬ 
τούνται. 

8. Τηρεί αρχείο καταβληθεισών αμοιβών στο προσωπι¬ 
κό του Σ.Π. και εκδίδει τις αντίστοιχες βεβαιώσεις αποδο¬ 
χών. 

4.1.3. ΠΑΡΟΧΗ ΥΠΗΡΕΣΙΩΝ ΠΡΟΣ ΤΟΥΣ ΠΟΛΙΤΕΣ 

1. Παρακολουθεί, μελετά και αναλύει τα στατιστικά 
στοιχεία των υπηρεσιώντου Σ.Π. 

2. Παρέχει πληροφορίες, πίνακες και ό,τι άλλο στατι¬ 
στικό στοιχείο ήθελε ζητηθεί. 

3. Παρέχει υπηρεσίες που αφορούν την αστική και δη¬ 
μοτική κατάσταση των πολιτών. 

4. Παρέχει υπηρεσίες που αφορούν την μεταφορά μα¬ 
θητών με σχολικά λεωφορεία. 

5. Διοργανώνει πολιτιστικές εκδηλώσεις. 

- 6. Χορηγεί άδειες λειτουργίας καταστημάτων. 

8. Ενημερώνει τους πολίτες για τα δικαιώματά τους. 

9. Ενημερώνει τους πολίτες για τις ενέργειες που απαι¬ 
τούνται για τη διεκπεραίωση των υποθέσεώντους. 

10. Εφοδιάζει τους πολίτες μετά απαραίτητα πληροφο¬ 
ριακά στοιχεία και τα διαθέσιμα έντυπα που έχουν θέσει 
στη διάθεσή του οι Δημόσιες Υπηρεσίες και οι ΟΤΑ - μέλη 
του. 

11. Κατευθύνει τους πολίτες στη διεκπεραίωση των υ- 
ποθέσεών τους, και τους συμβουλεύει για την καλύτερη 
αντιμετώπιση των προβλημάτων τους. 

12. Επιμελείται των ενημερωτικών εκδόσεων ή εκπο¬ 
μπών του Σ.Π. στα Μ.Μ.Ε. 

13. Τηρεί το πληροφοριακό αρχείο των δημοσιεύσεων 
και εκπομπών που αφορούν το Σ.Π. καθώς και των σχετι¬ 
κών απαντήσεων. 

14. Κατευθύνει και οργανώνει την επικοινωνία των πολι¬ 
τών με τις Υπηρεσίες του Σ.Π. 

15. Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. καιτη 
λήψη μέτρων που τους αφορούν στα πλαίσια της γενικό¬ 
τερης προσπάθειας σχεδιασμού για την ανάπτυξη. 

16. Διαθέτει ενημερωτικά φυλλάδια, οδηγίες, έντυπα 
κλπ. 

4.1.4ΔΙΟΙΚΗΤΙΚΗ ΥΠΟΣΤΗΡΙΞΗ ΤΩΝ Ν.Π.Δ.Δ. ΤΟΥ 
Σ.Π. ΚΑΙ ΤΩΝ ΟΤΑ - ΜΕΛΩΝ ΤΟΥ 
Ασχολείται με την εκτέλεση των λειτουργιών διοικητι¬ 
κής υποστήριξης (τήρηση αρχείων, γραμματειακή υπο¬ 
στήριξη, πρακτικά, ενημέρωση Προέδρου, Δ.Σ. κλπ.) που 
είναι αναγκαίες για τη λειτουργία των Ν.Π.Δ.Δ. του Σ.Π. 
Συνεργάζεται με τις Διοικητικές Υπηρεσίες των Ν.Π.Δ.Δ. 
και το γραφείο Οικονομικών Υπηρεσιών για θέματα οικο¬ 
νομικής διαχείρισης των Ν.Π.Δ.Δ. Υποστηρίζει τις Υπηρε¬ 
σίες των Ν.Π.Δ.Δ. των ΟΤΑ - μελώντου Σ.Π.. 

4.2. ΟΙΚΟΝΟΜΙΚΑ - ΤΑΜΕΙΑΚΗ ΥΠΗΡΕΣΙΑ 
4.2.1. ΟΙΚΟΝΟΜΙΚΟΣ ΠΡΟΓΡΑΜΜΑΤΙΣΜΟΣ ΚΑΙ ΠΛΗ¬ 
ΡΟΦΟΡΗΣΗ 

1. Παρακολουθεί την πορεία των εσόδων και των εξό¬ 
δων και ενημερώνει εγκαίρως τις αρμόδιες υπηρεσίες για 
τη σύνταξη εκθέσεων δαπανών και εσόδων, όταν οι εγκε- 
κριμμένες απορροφώνται. 

2. Τηρεί αρχείο ετήσιων απολογισμών εσόδων - εξόδων 
του Σ.Π. σύμφωνα με τα απολογιστικά στοιχεία που συ¬ 
ντάσσει το ταμείο. 

3. Παρακολουθεί την πορεία των εσόδων - εξόδων του 
προϋπολογισμού και εισηγείται τη σωστή κατανομή των 
πιστώσεων και την απορρόφηση των δαπανών για την ε¬ 
κτέλεση των έργων, των προμηθειών καθώς και την κίνη¬ 
ση του χρέους και της περιουσίας γενικά. 

4. Συγκεντρώνει στοιχεία, και διερευνά τις ανάγκες για 
την κατάρτιση και του ετήσιου προϋπολογισμού εσόδων 
καιεξόδωντουΣ.Π. 

5 Παρακολουθεί την πορεία εκτέλεσης του προϋπολο¬ 
γισμού εσόδων - εξόδων, εισηγείται την αναμόρφωσή 
του, με την εγγραφή νέων εσόδων και την χορήγηση συ¬ 
μπληρωματικών και έκτακτων πιστώσεων. 

6. Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούντο Σ.Π. και 
είναι χρήσιμα για τις προβλέψεις του προϋπολογισμού. 

7. Παρακολουθεί τα εγκεκριμμένα δάνεια του Σ.Π και 
τηρεί πίνακες ετήσιων τοκοχρεολυτικών δόσεων για κάθε 
περίπτωση, ενημερώνοντας πάντοτε το Ταμείο του Σ.Π. 

8. Διαχειρίζεται τις χρηματοδοτήσεις από το Πρόγραμ¬ 
μα Δημοσίων Επενδύσεων και από τους πόρους των Προ¬ 
γραμμάτων της Ευρωπαϊκής Ένωσης που αφορούν την 
περιοχή. 

9. Συνεργάζεται με άλλες ενότητες για την τήρηση δια¬ 
δικασιών αμφίδρομης ενημέρωσης και ροής των οικονο¬ 
μικών πληροφοριών που σχετίζονται με την εκτέλεση του 
προϋπολογισμού και τις αναθεωρήσεις του. 


4.2.2. ΔΙΑΧΕΙΡΙΣΗ ΠΕΡΙΟΥΣΙΑΣ Σ.Π. 

1. Τηρεί αρχείο ακίνητης περιουσίας του Σ.Π. 

2. Επιμελείται της ασφάλισης των κινητών και ακινήτων 
περουσιακών στοιχείων του Σ.Π. 

3. Προτείνει τρόπους εκμετάλλευσης της ακίνητης πε¬ 
ριουσίας του Σ.Π. 

(μισθώσεις, κατάρτιση σχετικών συμβάσεων, κλπ). 

4. Τηρεί αρχείο κληροδοτημάτων προς το Σ.Π. και προ¬ 
τείνει τρόπους για την αξιοποίησή τους. 

5. Τηρεί τις διαδικασίες που σχετίζονται με τις δωρεές 
προς το Σ.Π. 

4.2.3. ΕΛΕΓΧΟΣ ΕΣΟΔΩΝ - ΕΞΟΔΩΝ 

1. Παραλαμβάνει τα κάθε φύσης παραστατικά που α¬ 
παιτούνται κατά περίπτωση γιατηνπληρωμή των οφειλών 
του Σ.Π. στους αντίστοιχους δικαιούχους. 

2. Φροντίζει για την υπογραφή των χρηματικών ενταλ¬ 
μάτων από τον Πρόεδρο και την αρχειοθέτησή τους με τα 
δικαιολογητικά τους. 

3. Συσχετίζει κάθε δαπάνη μετυχόνπροηγούμενη όμοια 
και παρακολουθεί την ύπαρξη σχετικής πίστωσης για τη 
δημιουργία έκδοσης ΧΕΠ. 

4. Παρέχει κάθε είδους στοιχεία που ζητούνται από Δη- 
μόσιες/Ελεγκτικές υπηρεσίες, σύμφωνα με τις διατάξεις 
που ισχύουν εκάστοτε. 

5. Ασχολείται με την οικονομική διαχείριση και λογιστι¬ 
κή παρακολούθηση των προγραμμάτων της Ευρωπαϊκής 
Ένωσης. 

6. Συγκεντρώνει τα στοιχεία για την εξακρίβωση των υπό¬ 
χρεων και του ύψους των χρηματικών υποχρεώσεων προς 
το Σ.Π. των φυσικών προσώπων ή κάθε είδους επιχειρήσε¬ 
ων της περιοχής, για φόρους, εισφορές, τέλη, δικαιώματα, 
που περιοδικά πρέπει να καταβάλλονται στο Σ.Π. με βάση 
τις ισχύουσες κάθε φορά διατάξεις της νομοθεσίας. 

7. Δημιουργεί και τηρεί αρχεία υπόχρεων για την κατα¬ 
βολή των επιμέρους ποσών, που αποτελούν τακτικά έσο¬ 
δα του Σ.Π. 

8. Ελέγχει τους χρηματικούς τίτλους που διαβιβάζονται 
στο ταμείο από τις αρμόδιες υπηρεσίες και εκδίδει τα α¬ 
ποδεικτικά παραλαβής εισπρακτέων εσόδων. 

9. Ενεργεί, πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κλπ. 

10. Εκδίδει τα γραμμάτια είσπραξης των διαφόρων ε¬ 
σόδων. 

11. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

12. Επεξεργάζεται τα στοιχεία και διενεργεί περιοδι¬ 
κούς υπολογισμούς του ύψους των οφειλομένων ποσών 
κατά κατηγορία προσόδου και υπόχρεο. 

13. Μεριμνά για την ενημέρωση των υποχρέων, για την 
καταβολή των οφειλομένων ποσών για την τήρηση των 
διαδικασιών που ισχύουν για τις προσφυγές των υποχρέ¬ 
ων όταν αμφισβητούν το ύψος των οφειλομένων ποσών. 

14. Οριστικοποιεί τους βεβαιωτικούς καταλόγους μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

15. Ασχολείται με την προμήθεια πάσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της α¬ 
γοράς, χωρίς να παραγνωρίζει την ποιότητα του προς 
προμήθεια υλικού. 

16. Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του πά¬ 
σης φύσης υλικού των έργων και την υπογραφή τους από 
τις αντίστοιχες Επιτροπές Παραλαβής, και τη φύλαξή του. 

17. Διενεργεί κάθε πράξη σχετική με τη διαχείριση του 
υλικού, την φύλαξή του και την διάθεσή του βάσει διατα¬ 
κτικών της αρμόδιας υπηρεσίας. 

18. Μεριμνά για την έγκαιρη ανανέωση των υλικών που 
πρόκειται να εξαντληθούν. 

19. Τηρεί τις διαδικασίες διεξαγωγής δημοπρασιών ή 
πρόχειρων διαγωνισμών, μεριμνά για τη δημοσίευση στον 
ημερήσιοτύπο τωνόρων διακήρυξης με καθορισμό της η¬ 
μερομηνίας διεξαγωγής της δημοπρασίας. 

20. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις ορισμένες προθεσμίες 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων, όπως καθορίζεται στις συμβάσεις ή 
τις διακηρύξεις. 

21. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των υπηρεσιών του Σ.Π. 
και επιβλέπει την σωστή και αποτελεσματική λειτουργία 
των εγκατεστημένων υπολογιστών στις υπηρεσίες αυτές. 

4.2.4. ΤΑΜΕΙΑΚΗ ΥΠΗΡΕΣΙΑ 

1. Παραλαμβάνει τα χρηματικά εντάλματα πληρωμών 
και διενεργεί τις πληρωμές προς τους δικαιούχους μετά 
από έλεγχο των τυχόν επιπρόσθετων δικαιολογητικών 
που ορίζει ο Νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
εταίρων κλπ). 

2. Καταγράφει τις διενεργούμενες πληρωμές σύμφωνα 
με τις ισχύουσες διατάξεις και σχετική ενημέρωση του 
Σ.Π. 

3. Διενεργεί εισπράξεις αντίστοιχων οφειλών προς το 
Σ.Π. για οποιαδήποτε αιτία, στα γραφείατου Σ.Π. Εκδίδει 
αντίστοιχα γραμμάτια είσπραξης και ενημερώνει σχετικά 
το περιοδικό αρχείο οφειλετών κατά οφειλέτη. Τηρεί τις 
διαδικασίες παρακολούθησης ελέγχου των εισπρακτό- 
ρωντου. 

4. Καταγράφει τις διενεργούμενες εισπράξεις σύμφω¬ 
να με τις ισχύουσες διατάξεις και σχετική ενημέρωση του 
Σ.Π. 

5. Παρακολουθεί την πραγματοποίηση των υποχρεώ¬ 
σεων των οφειλετών προς το Σ.Π.. και ενημερώνει για τις 
καθυστερούμενες οφειλές. 

6. Μεριμνά για την απόδοση των κάθε φύσεως κρατή¬ 
σεων υπέρ τρίτων που αντιστοιχούν στα επιμέρους ε¬ 
ντάλματα πληρωμής. 

7. Καταρτίζει τις περιοδικές καταστάσεις προς πληρω¬ 
μή και των πληρωθέντων εξόδων. 

8. Παραλαμβάνει τους βεβαιωτικούς καταλόγους των 
υποχρέων και των αντίστοιχων οφειλομένων στο Σ.Π. πο¬ 
σών κατά κατηγορία προσόδου από το Γραφείο Ελέγχου 
Εσόδων. Εκδίδει και μεριμνά για την κοινοποίηση ατομι¬ 
κών ή ειδικών προσκλήσεων προς τους οφειλέτες του 
Σ.Π. 

9. Ενημερώνει το περιοδικό αρχείο οφειλετών κατά ο¬ 
φειλέτη όπου αναγράφονται τα οφειλόμενα ποσά ανά κα¬ 
τηγορία προσόδου. 

10. Τηρεί τις διαδικασίες, αρχεία και γενικά λογαρια¬ 
σμούς του λογιστικού συστήματος του Σ.Π. που αφορούν 
τα εισπρακτέα και τα πραγματοποιηθέντα έσοδά του, 
σύμφωνα με τις ισχύουσες διατάξεις. 

11. Καταρτίζει τις περιοδικές καταστάσεις εισπρακτέων 
εσόδων. 

12. Τηρεί το φυσικό ταμείο στα γραφεία του Σ.Π. Διε¬ 
νεργεί χρηματικές δοσοληψίες με τις Τράπεζες. 

13. Τηρεί αρχείο με κάθε είδους παραστατικά και αντί¬ 
στοιχα δικαιολογητικά που χρησιμοποιούνται για την ενη¬ 
μέρωση του λογιστικού συστήματος του Σ.Π. Παρέχει κά¬ 
θε είδους στοιχεία που ζητούνται από Δημόσιες/Ελεγκτι- 
κές υπηρεσίες σύμφωνα με τις διατάξεις που ισχύουν 
εκάστοτε. 

14. Υποστηρίζει, ως ταμειακή υπηρεσία, την λειτουργία 
των Ν.Π.Δ.Δ.του Σ.Π. και των Ο.Τ.Α. - μελώντου. 

15 Συντάσσει και θεωρείτο πάσης φύσεως μισθοδοτικά 
στοιχεία όλου το προσωπικού και τα προωθεί αρμοδίως 
για τη σύνταξη των μισθοδοτικών καταστάσεων. 

16. Συγκεντρώνει στοιχεία μεταβολών του προσωπικού 
ή αντίστοιχων καταβληθεισών παροχών ή καταλογισθέ- 


ντων ποσών προς το προσωπικό του Σ.Π., με οποιαδήπο¬ 
τε σχέση εργασίας, που αντιστοιχούν και έχουν επίδραση 
στην καταβολή των αμοιβών τους. 

17. Τηρεί αρχείο καταβληθεισών αμοιβών στο προσω¬ 
πικό του Σ.Π. και εκδίδει τις αντίστοιχες βεβαιώσεις απο¬ 
δοχών. 

4.2.5 ΟΙΚΟΝΟΜΙΚΗ ΔΙΑΧΕΙΡΙΣΗ ΤΩΝ Ν.Π.Δ.Δ. ΤΟΥΣ.Π. 

Εκτελείτις λειτουργίες οικονομικής διαχείρισης (προϋ¬ 
πολογισμοί, απολογισμοί, λογιστική εσόδων / εξόδων, τα¬ 
μείο) που είναι αναγκαίες για τη λειτουργία των ΝΠΔΔτου 
Σ.Π. Συνεργάζεται με τις διοικήσεις και τις υπηρεσίες υ¬ 
ποστήριξης των Ν.Π.Δ.Δ. 

ΑΡΘΡΟ 5 

ΤΜΗΜΑ ΤΕΧΝΙΚΩΝ ΕΡΓΩΝ - ΥΠΗΡΕΣΙΩΝ 

Αρμοδιότητες του Τμήματος είναι η μελέτη, εκτέλεση 
και συντήρηση έργων τοπικού επιπέδου. 

Ειδικότερα οι αρμοδιότητές του είναι: 

1. Η υλοποίηση του Πολεοδομικού Σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών Χωροταξικών Μελετών και η τήρη¬ 
ση των δεδομένων του Κτηματολογίου της περιοχής 
τους, όπως αυτά προκύπτουν από τον συνολικό σχεδία¬ 
σμά και την ολοκληρωμένη διαχείριση του Εθνικού Κτη¬ 
ματολογίου. 

2. Η μέριμνα για την εκτέλεση και λειτουργία διακοινο- 
τικών και διαδημοτικών έργων τεχνικής υποδομής και κοι¬ 
νωνικού εξοπλισμού. 

3. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

4. Κάθε άλλη σχετική αρμοδιότητα που ήθελε ανατεθεί 
από τους ΟΤΑμέλητου Σ.Π. 

Το αντικείμενο του τμήματος υλοποιείται με την δρα- 
στηριοποίηση των παρακάτω διοικητικών ενοτήτων: 

5.1. ΜΕΛΕΤΗ - ΕΠΙΒΛΕΨΗ ΤΕΧΝΙΚΩΝ ΕΡΓΩΝ, ΚΤΗΜΑ¬ 
ΤΟΛΟΓΙΟ, ΠΟΛΕΟΔΟΜΙΚΟΣ ΣΧΕΔΙΑΣΜΟΣ, ΠΡΟ¬ 
ΣΤΑΣΙΑ ΠΕΡΙΒΑΛΛΟΝΤΟΣ 

1. Προσδιορίζει τους ετήσιους και μεσοπρόθεσμους 
στόχους εκτέλεσης νέων τεχνικών έργων στην περιοχή 
του Σ.Π. και εκτέλεσης εργασιών συντήρησης της υφι¬ 
στάμενης κοινόχρηστης υποδομής. Προγραμματίζει τις 
ετήσιες και μεσοπρόθεσμες μελέτες και τις κατασκευές 
νέων έργων και συντηρήσεων που αναλαμβάνει το τμήμα 
και καθορίζει τις προϋποθέσεις υλοποίησης (χρονοδιά¬ 
γραμμα, τεχνικός εξοπλισμός, ανθρώπινο δυναμικό, πό¬ 
ροι κλπ). 

2. Εισηγείται για την σκοπιμότητα ανάθεσης συγκεκρι¬ 
μένων τεχνικών έργων σε τρίτους εκτός του Σ.Π. (προμε¬ 
λέτες, προκαταρκτικές μελέτες, μελέτες, μελέτες εφαρ¬ 
μογής). Καταρτίζει προδιαγραφές μελετών και τηρεί τις 
διαδικασίες ανάθεσης συγκεκριμένων μελετών σε τρί¬ 
τους (σύνταξη διακηρύξεων, τευχών προδιαγραφών, α¬ 
ξιολόγηση εκδηλώσεων ενδιαφέροντος, εισήγηση σχετι¬ 
κών αποφάσεων, σύνταξη συμβάσεων κλπ). 

3. Παρακολουθεί την εκπόνηση μελετών τεχνικών έρ¬ 
γων που ανατίθενται σε τρίτους, τηρεί τις διαδικασίες πα¬ 
ρακολούθησης ελέγχου και παραλαβής των μελετών από 
συμβατική άποψη. 

4. Συντάσσει τεχνικές μελέτες είτε για έργα που θα ε- 
κτελεσθούν με αυτεπιστασία, είτε για έργα που θα ανατε¬ 
θούν σε τρίτους, στις περιπτώσεις που αποφασίζεται η 
εκπόνηση μελετών από τις υπηρεσίες του Σ.Π. 

5. Εισηγείται για την σκοπιμότητα ανάθεσης της κατα¬ 
σκευής τεχνικών έργων σε τρίτους. Καταρτίζει τις προ¬ 
διαγραφές των τεχνικών έργων που ανατίθενται σε τρί¬ 
τους (δημοπρατήσεις, αξιολόγηση προσφορών, εισήγη¬ 
ση σχετικών αποφάσεων, σύνταξη συμβάσεων κλπ) 

6. Επιβλέπει την εκτέλεση έργων που γίνονται είτε με 
αυτεπιστασία είτε από τρίτους. Τηρεί τις διαδικασίες πα¬ 
ρακολούθησης και ελέγχου εκτέλεσης και παραλαβής τε¬ 
χνικών έργων από ποιοτική, ποσοτική και συμβατική άπο¬ 
ψη. 

7. Φροντίζει για την παρακολούθηση καιτήρησητηςνο- 

μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

8. Συντάσσει τις τεχνικές προδιαγραφές για την προμή¬ 
θεια μηχανημάτων, τεχνικού εξοπλισμού ή υλικών για τις 
ανάγκες του Σ.Π.. 

9. Παρακολουθεί την πορεία της εξέλιξης των προ¬ 
γραμμάτων. 

10. Παρακολουθεί τα προγράμματα χρήσης /αξιοποίη¬ 
σης και κατανομής των τεχνικών μέσων και του ανθρώπι- 
κου δυναμικού του τμήματος. Εισηγείται για τη λήψη α¬ 
ποφάσεων που στοχεύουν στη βελτίωση της αξιοποίησης 
και της απόδοσης των διατιθέμενων τεχνικών μέσων και 
του προσωπικού. 

11. Συγκεντρώνει τα στοιχεία, πραγματοποιεί επί τόπου 
διερεύνηση και καταγραφή αδυναμιών του δομημένου 
χώρου στην Εδαφική Περιφέρεια, που έχουν σχέση με τα 
θέματα: 

- Ρυθμιστικός / Πολεοδομικός / Ρυμοτομικός Σχεδια- 
σμός 

- Οικιστικός Σχεδιασμός 

- Κυκλοφοριακός και Συγκοινωνιακός Σχεδιασμός 

12. Τεκμηριώνει τις προηγούμενες αδυναμίες και τηρεί 
σχετικό αρχείο. 

13. Επεξεργάζεται τα στοιχεία που συγκεντρώνονται / 
καταγράφονται στα πλαίσια των αρμοδιοτήτων του τμή¬ 
ματος σχεδιάζει και εισηγείται προγράμματα επεμβάσε¬ 
ων του Σ.Π. γιατη βελτίωση της κατάστασης, σε ό,τι αφο¬ 
ρά πολεοδομικά, ρυμοτομικά, οικιστικά, κυκλοφοριακά 
και συγκοινωνιακά θέματα. 

14. Στα πλαίσια των προηγούμενων προγράμματων, εκ¬ 
πονεί μελέτες που αφορούν: 

- την πολεοδομική και οικιστική ανάπτυξη της Εδαφικής 
Περιφέρειας 

με την τροποποίηση / επέκταση του αντίστοιχου σχεδί¬ 
ου 

- την αρχιτεκτονική μορφή και ανάδειξη κτιρίων ή μνη¬ 
μείων 

- την κυκλοφορία και στάθμευση των οχημάτων. 

15. Εισηγείται την ανάθεση σε τρίτους και επιβλέπει την 
εκπόνηση ανάλογων μελετών από τρίτους. 

16. Εισηγείται αποφάσεις, ρυθμίσεις και προγράμματα 
εφαρμογής, με βάση τα συμπεράσματα και αποτελέσμα¬ 
τα των σχετικών μελετών, για την βελτίωση των πολεοδο- 
μικών, ρυμοτομικών, οικιστικών, κυκλοφοριακών και συ¬ 
γκοινωνιακών προβλημάτων της Εδαφικής Περιφέρειας. 

17. Εκτελεί εργασίες για την εφαρμογή του σχεδίου πό¬ 
λης ή των εκτός σχεδίου αδειών επί του εδάφους (καθο¬ 
ρισμός οικοδομικών γραμμών, σύνταξη και έλεγχος το- 
πογραφικών διαγραμμάτων κλπ). 

18. Τηρεί τις σχετικές διαδικασίες κατάρτισης και έκδο¬ 
σης πράξεων αναλογισμού, προσκυρώσεως και τακτο- 
ποιήσεως οικοπέδων. 

19. Εκτελεί τοπογραφικές εργασίες για τις ανάγκες του 
Τμήματος Τεχνικών Έργων / Υπηρεσιών. 

20. Εκτελεί τοπογραφικές ή επιβλέπει τοπογραφικές 
εργασίες που ανατίθενται σε τρίτους. 

21. Ενημερώνει συνεχώς τα τοπογραφικά διαγράμματα 
της Εδαφικής Περιφέρειας. 

22. Εκτελεί ή επιβλέπει τοπογραφικές εργασίες για την 
σύνταξη κτηματολογίου της Εδαφικής Περιφέρειας. 

23. Τηρεί αρχείο πολεοδομικών σχεδίων και κτηματολο¬ 
γίου. 

24. Εκπονεί μελέτες περιβαλλοντικών επιπτώσεων υφι¬ 
στάμενων ή μελλοντικών δράσεων της περιοχής. 

5.1.2. ΔΙΟΙΚΗΤΙΚΗ ΥΠΟΣΤΗΡΙΞΗ - ΤΕΚΜΗΡΙΩΣΗ ΤΕ¬ 
ΧΝΙΚΩΝ ΚΑΙ ΟΙΚΟΝΟΜΙΚΩΝ ΣΤΟΙΧΕΙΩΝ - ΠΡΟ¬ 
ΜΗΘΕΙΕΣ 

1. Συγκεντρώνει υλικό καιτηρείτεχνικό φυσικό αρχείο (πχ 
σε φακέλλους) έργων του τμήματος σε τρία επίπεδα: 

- Προγραμματιζόμενα έργα 


- Υπο εκτέλεση έργα 

- Αποπερατωθέντα 

Στο αρχείο περιλαμβάνονται κάθε φύσης έγγραφα, έ¬ 
ντυπα, αλληλογραφία, παραστατικά, μελέτες, σχέδια κλπ 
που προγραμματίζει, εκτελεί ή έχει αποπερατώσει το 
Τμήμα. 

2. Τηρεί τεχνική βιβλιοθήκη και αρχείο νομοθεσίας σχε¬ 
τική με τεχνικά έργα. 

3. Τηρεί τεχνικό πληροφοριακό αρχείο έργων του τμή¬ 
ματος 

4. Τηρεί κοστολογικό αρχείο έργων του τμήματος. Στο 
αρχείο τηρούνται κάθε είδους δαπάνες και αναλώσεις 
που αντιστοιχούν στην εκτέλεση καθ’ ενός από τα έργα 
τουτμήματος. Συνεργάζεται για τον σκοπό αυτό με τις οι¬ 
κονομικές υπηρεσίες. 

5. Τηρεί αρχείο προγραμμάτων έργωντου τμήματος. 

6. Τηρεί αρχείο διατιθέμενων μέσων και ανθρώπινου δυ¬ 
ναμικού του τμήματος και κατανομής στις επιμέρους 
δραστηριότητες και έργα αυτού. 

7. Παρέχει πληροφορίες προςτις υπόλοιπες υπηρεσίες 
του Σ.Π., κατά περίπτωση ή με συστηματικό τρόπο, για 
την πορεία εξέλιξης των έργων του τμήματος από χρονι¬ 
κής, οικονομικής και κοστολογικής άποψης. 

8. Εκδίδει περιοδικές στατιστικές καταστάσεις που α¬ 
φορούν την εκτέλεση των έργων καθώς και την αξιοποίη¬ 
ση των διατιθέμενων τεχνικών μέσων και του τεχνικού 
προσωπικού. 

9. Παρέχει γραμματειακές υπηρεσίες στο τμήμα. 

10. Χειρίζεται τον μηχανογραφημένο εξοπλισμό που εί¬ 
ναι αναγκαίος για την αποδοτική εκτέλεση των δραστη¬ 
ριοτήτων του τμήματος. 

11. Εκτελεί κάθε σχεδιαστική εργασία για τις ανάγκες 
του τμήματος. 

12. Ετοιμάζει τις ετήσιες προμήθειες σε συνεργασία με 
τις λοιπές υπηρεσίες του Σ.Π. 

13. Συγκεντρώνει τις αιτήσεις εκδήλωσης αναγκών 
προμήθειας ειδών από τις επί μέρους διοικητικές ενότη¬ 
τες του Σ.Π. 

14. Τηρεί τις διαδικασίες για την έγκριση της σκοπιμό¬ 
τητας κάθε προμήθειας και των διαδικασιών για την κατα- 
κύρωση των προς προμήθεια ειδών σε συγκεκριμένους 
προμηθευτές. 

15. Παρακολουθεί την εκτέλεση κάθε παραγγελίας μέ¬ 
χρι και την παραλαβή των παραγγελθέντων ειδών. 

16. Φροντίζει για την σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπηρε¬ 
σιακό μηχανισμό του Σ.Π. για την κατάρτιση προδιαγρα¬ 
φών, τη διενέργεια διαγωνισμών, τη λήψη και αξιολόγηση 
προσφορών, την παραλαβή των παραγγελόμενων ειδών. 

17. Ετοιμάζει περιοδικούς απολογισμούς προγραμμάτων 
προμηθειών ή απολογισμούς κατά περίπτωση προμηθειών. 

18. Φροντίζει για την τήρηση των διαδικασιών χαρακτη¬ 
ρισμού υλικών / εξοπλισμού ως άχρηστον ή υλικών που 
πλεονάζουν και την τήρηση των διαδικασιών καταστρο¬ 
φής, απομάκρυνσης ή εκποίησης των υλικών αυτών. 

19. Διενεργεί έρευνα αγοράς για την τεκμηρίωση της 
διαθεσιμότητας των ειδών που ενδιαφέρουντο Σ. Π. και τη 
λήψη στοιχείων τιμών προμήθειας. 

5.2. ΚΑΘΑΡΙΟΤΗΤΑ - ΔΙΑΧΕΙΡΙΣΗ ΑΠΟΡΡΙΜΜΑΤΩΝ - Ε¬ 
ΠΕΞΕΡΓΑΣΙΑ ΛΥΜΜΑΤΩΝ 

1. Εκτελεί εργασίες καθαριότητας των κοινόχρηστων 
χώρων της περιοχής (χείμαρροι, δρόμοι, πάρκα, περιο¬ 
χές ιδιαίτερου φυσικού κάλλους κλπ). 

2. Μεριμνά για την αποκομιδή, μεταφορά και διάθεση 
των απορριμμάτων και τη λειτουργία των εγκαταστάσεων 
επεξεργασίας λυμμάτων. 

3. Λειτουργεί χώρο υγειονομικήςταφής απορριμμάτων. 

4. Εκτελεί προγράμματα ανακύκλωσης. 

5. Συντηρεί σε θέση λειτουργίας τα μηχανήματα της 
διαχείρισης των απορριμμάτων και συναφών δραστηριο¬ 
τήτων. 

ΚΕΦΑΛΑΙΟ Β 

ΟΡΓΑΝΑ ΚΑΙ ΔΙΑΔΙΚΑΣΙΕΣ ΔΙΟΙΚΗΣΗΣ 
ΤΩΝ ΥΠΗΡΕΣΙΩΝ ΤΟΥ Σ.Π. 

ΑΡΘΡΟ 6 
ΔΙΕΥΘΥΝΤΗΣ 

1. Προϊσταται των τμημάτων και του γραφείου που υπά¬ 
γονται στο Σ.Π. 

2. Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή επίδοση όλων των υπαλ- 
λήλωντου Σ.Π. καιτους καθοδηγεί κατάτην εκτέλεσητων 
υπηρεσιακών τους καθηκόντων. 

3. Παρακολουθεί την τήρηση των Νόμων, διαταγμάτων, 
αποφάσεων κλπ, που αφορούν το Σ.Π.. 

4. Κατανέμει την εργασία στους υπαλλήλους ανάλογα 
με τις συνολικές ανάγκες. 

5. Μπορεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε τμήμα ή γραφείο. 

6. Ενημερώνεται για όλη την εισερχόμενη και εξερχό- 
μενη αλλληλογραφία που αφορά το Σ.Π., χαρακτηρίζει 
και κατανέμει αυτή σύμφωνα με τις αρμοδιότητες του 
γραφείου και των τμημάτων και δίνει τις αναγκαίες οδη¬ 
γίες για τις ενέργειες που πρέπει να γίνουν. 

7. Υπογράφει αποφάσεις - ύστερα από εξουσιοδότηση 
του Προέδρου - καθώς και τα υπηρεσιακά έγγραφα. 

8. Θεωρεί με την μονογραφή του και υποβάλλει όλα τα 
έγγραφα που συντάσσονται από τις υπηρεσίες για έγκρι¬ 
ση και υπογραφή από τον Πρόεδρο ή το νόμιμο αναπλη¬ 
ρωτή , του καθιστάμενος έτσι συνυπεύθυνος για την νομι¬ 
μότητα της ενέργειας. 

9. Θεωρεί τη βεβαίωση της εργασίας του προσωπικού 
που υπηρετεί στο Σ.Π. 

10. Εισηγείται όλα τα θέματα των αρμοδιοτήτων του 
Σ.Π. στον Πρόεδρο υπογράφοντας τις σχετικές εισηγή- 
σεις. 

11. Προϊσταται, εφόσον οι υπηρεσιακές ανάγκες το α¬ 
παιτούν, στις συνεδριάσεις των συλλογικών οργάνων του 
Σ. Π. και αναπτύσσει τις απόψεις του πάνω στα διάφορα υ¬ 
πηρεσιακά θέματα. Συντάσσει τις ετήσιες εκθέσεις αξιο¬ 
λόγησης των υπηρετούντων στο Σ.Π. υπαλλήλων. 

12. Δέχεται τους πολίτες και παρέχει σ’ αυτούς όσες 
πληροφορίες επιτρέπονται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση των τυχόν με¬ 
ταξύ αυτών και των υπηρεσιώντου Σ.Π. διαφορών. 

ΑΡΘΡΟ 7 

ΠΡΟΪΣΤΑΜΕΝΟΣ ΤΜΗΜΑΤΟΣ 

1. Είναι υπεύθυνος για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων του τμή¬ 
ματος που προϊσταται. 

2. Φροντίζει γιατην εφαρμογή των Νόμων, διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους του, δίνοντας πα¬ 
ράλληλα τις αναγκαίες επεξηγήσεις και οδηγίες για την ε¬ 
κτέλεσή τους. 

3. Κατανέμει την εργασία στους υπαλλήλους και τους 
καθοδηγεί, ελέγχει δετήν πορεία εργασιώντου τμήματός 
του καθώς και των υποθέσεων που εκκρεμούν. 

4. Εκτελεί τις εντολές του Διευθυντή, εισηγείται σ' αυ¬ 
τόν τις υποθέσεις της αρμοδιότητάς του, του υποβάλλει 
υπηρεσιακές εκθέσεις και σημειώματα για την πορεία ερ¬ 
γασιών του τμήματός του καθώς και των υποθέσεων που 
εκκρεμούν. 

5. Συντάσσει τις εκθέσεις αξιολόγησης των υπηρετού¬ 
ντων υπαλλήλων, τις οποίες στη συνέχεια υποβάλλει στον 
Διευθυντή για περαιτέρω κρίση. 

6. Προσυπογράφει την αλληλογραφία της υπηρεσίας 
του συντάσσοντας προσωπικά τα σημαντικότερα έγγρα¬ 
φα και καθίσταται υπεύθυνος για τη νομιμότητα της ενέρ¬ 
γειας και την ακρίβεια των αναφερομένων σ’ αυτά πραγ¬ 
ματικών περιστατικών. 


7. Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπονται από τις κείμενες διατάξεις και εί¬ 
ναι υποχρεωμένος να βρίσκεται στη θέση του κατά τις ώ¬ 
ρες υποδοχής του κοινού. 

8. Βεβαιώνει την εργασία του προσωπικού που υπηρε¬ 
τεί στο τμήμα του. 

ΑΡΘΡΟ 8 

ΛΟΙΠΟ ΠΡΟΣΩΠΙΚΟ ΤΜΗΜΑΤΟΣ 

1. Σταπλαίσιατων αρμοδιοτήτωντου τμήματος είναιτο- 
ποθετημένοι οι υπάλληλοι, ανεξάρτητα από την εργασια¬ 
κή τους σχέση, εκτελούντην εργασία που τους έχει ανα¬ 
τεθεί με προσοχή, επιμέλεια και ευσυνειδησία, κάτω από 
τις οδηγίες και κατευθύνσεις του προϊσταμένου τους, 
σύμφωνα με την κείμενη νομοθεσία. 

2. Όσοι χειρίζονται ή χρησιμοποιούν μηχανήματα ή ο¬ 
χήματα, εργαλεία, διάφορες συσκευές κλπ είναι υπεύθυ¬ 
νοι για κάθε αδικαιολόγητη απώλεια, φθορά ή καταστρο¬ 
φή κυρίως όταν αυτή οφείλεται σε αμέλεια ή κακή χρήση. 

3. Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών στοιχείων που προκύ¬ 
πτουν από τα τηρούμενα στο Σ.Π. βιβλία, φακέλους και 
άλλα παραστατικά. 

4. Αναφέρουν στον Προϊστάμενό τους γραπτά ή προ¬ 
φορικά για τις υποθέσεις που εκκρεμούν και δεν μπορούν 
να επιλυθούν άμεσα ή εντός των προθεσμιών που τους έ¬ 
χουν ταχθεί. 

5. Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

ΑΡΘΡΟ 9 

ΚΑΝΟΝΙΣΜΟΙ ΛΕΙΤΟΥΡΓΙΑΣ 
ΤΩΝ ΥΠΗΡΕΣΙΩΝ ΤΟΥ Σ.Π. 

Οι θέσεις εργασίας κάθε διοικητικής ενότητας με τις α¬ 
νάλογες περιγραφές εργασίας, η εσωτερική κατανομή α¬ 
ντικειμένων και η ανάθεση αρμοδιοτήτων στο προσωπικό 
του Σ.Π., καθώς και σε οποιαδήποτε άλλη εσωτερική δια¬ 
δικασία διοίκησης ή λειτουργίας του Σ.Π., ορίζονται με α¬ 
πόφαση του Προέδρου του Σ.Π. 

ΚΕΦΑΛΑΙΟ Γ’ 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Σ.Π. 

ΑΡΘΡΟ 10 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Σ.Π. 

Οι κατηγορίες και οι κλάδοι του προσωπικού που θα 
στελεχώσει το Σ.Π. προβλέπονται στα ΠΔ 37α/87 και Π 
22/90 και είναι: 

ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

ΠΕ 1 Διοικητικός (Οικονομολόγος- Περιφερειακή Ανά¬ 
πτυξη) (1 θέση) 

ΚΑΤΗΓΟΡΙΑ ΤΕ 

ΤΕ 2 Κοινωνικός Λειτουργός (1 θέση) 

ΤΕ 17 Διοικητικός - Λογιστής (1 θέση) 

ΚΑΤΗΓΟΡΙΑ ΔΕ 

ΔΕ 1 Διοικητικοί (2 θέσεις) 

ΔΕ 14 Ελεγκτής Εσόδων, Εξόδων ΟΤΑ (1 θέση) 

ΔΕ 15 Εισπράκτορας (2 θέσεις) 

ΤΕΧΝΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

ΠΕ 3 Πολιτικός Μηχανικός (1 θέση) 

ΠΕ 4 Αρχιτέκτονος (1 θέση) 

ΠΕ 5 Μηχανολόγος - Ηλεκτρολόγος Μηχανικός (1 θέ¬ 
ση) 

ΠΕ 6 Τοπογράφος Μηχανικός (1 θέση) 

Π Ε Γεωλόγος(1 θέση) 

ΚΑΤΗΓΟΡΙΑ ΤΕ 

ΤΕ 3 Τεχνολόγος Πολιτικός Μηχανικός (1 θέση) 

ΤΕ 19 Πληροφορικός (1 θέση) 

ΚΑΤΗΓΟΡΙΑ ΔΕ 

ΔΕ 5 Δομικών Έργων (1 θέση) 

ΔΕ 28 Χειριστές μηχανημάτων έργων (2 θέσεις) 

ΔΕ 29 Οδηγός αυτοκινήτων (1 θέση) 

ΔΕ 30 Τεχνίτης (1 θέση) 

ΔΕ 38 Προσωπικό Η/Υ (1 θέση) 

ΚΑΤΗΓΟΡΙΑ ΥΕ 

ΥΕ 16 Προσωπικό Καθαριότητας (6 θέσεις) 

ΓΕΩΠΟΝΙΚΟ ΠΡΟΣΩΠΙΚΟ: 

ΚΑΤΗΓΟΡΙΑ ΠΕ: 

ΠΕ 9 Γεωπόνος (Γεωργοοικονομολόγος) (1 θέση) 

ΠΕ 14 Δασολόγος (1 θέση) 

ΑΡΘΡΟ 11 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμόςτων υπαλλήλωντων κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης ορίζεται ο βαθμός Δ και καταληκτικός ο βαθμός 
Α. 

2. Εισαγωγικός βαθμός των υπαλλήλων των κλάδων Υ¬ 
ποχρεωτικής Εκπαίδευσης ορίζεται ο βαθμός Ε και κατα¬ 
ληκτικός ο βαθμός Β. 

ΑΡΘΡΟ 12 

ΘΕΣΕΙΣ ΔΙΕΥΘΥΝΤΩΝ ΚΑΙ ΠΡΟΪΣΤΑΜΕΝΩΝ 

1. Στην Διεύθυνση του Σ.Π. προΐσταται μόνιμος υπάλ¬ 
ληλος κλάδου ΠΕ. 

2. Στο τμήμα Τεχνικών Έργων - Υπηρεσιών προΐσταται 
μόνιμος υπάλληλος των κλάδων Π Ε 3, ΠΕ4ή ΠΕ6. Σε πε¬ 
ρίπτωση έλλειψης υπαλλήλων ΠΕ, προΐστανται υπάλλη¬ 
λοι των κλάδων ΤΕ. 


3. Μετακίνηση Προϊσταμένου οργανικής μονάδας γίνε¬ 
ται μόνο σε θέση Προϊσταμένου οργανικής μονάδας αντί¬ 
στοιχου επιπέδου. 

4. Τον Προϊστάμενο που απουσιάζει ή κωλύεται ανα¬ 
πληρώνει στα καθήκοντά του ο ανώτερος σε βαθμό υ¬ 
πάλληλος που υπηρετεί στην ίδια οργανωτική μονάδα και 
εφόσον ο κλάδος στον οποίο ανήκει προορίζεται για κα¬ 
τάληψη θέσεων προϊσταμένων. Αν υπηρετούν περισσότε¬ 
ροι υπάλληλοι με τον ίδιο βαθμό, τον Προϊστάμενο ανα¬ 
πληρώνει αυτός που ορίζεται από τον Πρόεδρο του Σ.Π.. 

5. Τον Διευθυντή που απουσιάζει ή κωλύεται αναπλη¬ 
ρώνει στα καθήκοντά του ο Προϊστάμενος του τμήματος 
με τον μεγαλύτερο βαθμό. 

ΑΡΘΡΟ 13 

ΑΚΡΟΤΕΛΕΥΤΙΟ ΑΡΘΡΟ 

Η απόφαση αυτή επιβαρύνει τον προϋπολογισμό του 
Σ.Π. της 11ης Εδαφικής Περιφέρειας με ποσό που δεν 
μπορεί να προσδιορισθεί για το τρέχον οικονομικό έτος 
και για καθένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Ιουλίου 1996 

Με εντολή Γεν. Γραμμ. Περιφ. Κεντρικής Μακεδονίας 
Ο Αναπληρωτής Περ/κού Διευθυντή 
ΣΤΕΛΙΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




